Danmark er et af de få lande i verden, der har et landsdækkende netværk for hjertestartere. I 2013 – på den første Hjertestarterdag – var der registreret 8.662 hjertestartere på hjertestarter.dk. Under en fjerdedel af de hjertestartere var døgntilgængelige – dvs. tilgængelige for alle på alle tider af døgnet året rundt. 10 år efter er der nu registreret godt 23.000 hjertestartere, hvoraf to tredjedele er døgntilgængelige. Det er en udvikling, der glæder Dansk Råd for Genoplivning: - Vi ved, at 1/3 af de personer med hjertestop, der får stød inden ambulancens ankomst, overlever. Det er en væsentlig højere overlevelse end i de tilfælde, hvor der ikke bliver stødt med en hjertestarter inden ambulancens ankomst. Derfor er det så vigtigt, at der findes døgntilgængelige hjertestartere i hele landet – og ikke mindst der, hvor der er lidt længere afstand for den nærmeste ambulance, siger Stine Strandkjær, sekretariatschef for Dansk Råd for Genoplivning. Her kan du se hvor mange hjertestartere der er i nordjyske kommuner: I anledning af hjertestarterdagen er der en række arrangementer i Nordjylland, som skal give børn og voksne en introduktion til at redde liv. Her kan du være med: •	Hjertestarterdagen i Metropol ShoppingCenter, kl. 11-14. Arrangør: Metropol ShoppingCenter og Dansk Folkehjælp •	Aalestrup starter hjerterne, kl. 10-16. Arrangør: Aalestrup HjerteLiv •	Hjertestarterdag på Kunsten Museum of Modern Art i Aalborg, kl. 12-15. Arrangør: Kunsten Museum of Modern Art og Hjerteforeningen Siden 2013 er antallet af hjertestartere i Region Nordjylland steget fra 951 til 2.245. Det er en stigning på 136 procent.

Opsummering:
Siden den første Hjertestarterdag i 2013, er der sket markante fremgange på genoplivningsområdet, og Danmark er i dag i en international førerposition inden for genoplivning. Antallet af hjertestartere er i den 10-årige periode mere end fordoblet i Nordjylland.